( 77 ) 
XXIII 
Sentence de mort contre Jehan De Bargibant , haultelisseur. 
Du 51 janvier 1545. 
Inédit. — Même registre. 
Veu aussy par nous dessus nommés lesdiles ordonnances et le procès de 
Jehan De Bargibant, aussy haultelicheur, pareillement amplement et meure- 
ment fait et demené tant par informations, confessions et interrogatoires dudit 
De Bargibant et pluiseurs fois reylérées en jugement par devant nous comme 
aultrement deuement, par lesquelles nous seroit et est souffisament apparu 
icelluy De Bargibant avoir, en contrevenant aux dictes ordonnances et édicts, 
soustenu en sa maison ledicl prédicateur, en ayant oy par pluiseurs fois les 
prédications et exhortations d’icelluy en pluiseurs lieux de ladite ville, et 
d’un mauvais coraige erré et habusé contre le Saint Sacrement de l’hostel, 
ayant soustenu exécrables et détestables, erronnées et faulches proppositions, 
aussy en la Saincte foy calholicque, ensemble contre les constitutions et com- 
mandemens de Notre Mère Saincte Église et la puissance d’icelle, et com- 
municquié et disputté de la Saincte Escripture, ayant hen certain livre 
defïendu par lesdictes ordonnances et soustenu le contenu en icelluy contre 
le Saincl Sacrement de la messe, et aultres erreurs plus au long contenus en 
son dict procès. 
Toutes lesquelles erreurs, habus et proppositions détestables et héréticques 
il auroit et a depuis, en jugement, pardevanl nous revocquié et persisté en 
icelle révocation, ayant néantmoins ledict De Bargibant encouru en la peine 
de mort contenue esdictes ordonnances, faites sur la pugnition des infracteurs 
d’icelles ordonnances. 
Pourquoy, ces choses considérées, en ensuyvant lesdils ordonnances et 
édicts faits et statués par l’Empereur, notre Sire, avons icelluy De Bargibant 
condempné et condempnons d’estre exécuté par l'espée, tant que mort s’en 
sieuvve, sur le grand marchié de ladicte ville, en déclarant ses biens confis- 
quiés, pour les tourner et convertir selon et en ensuivant lesdites ordonnances 
par notre sentence criminelle et pour droit. 
Pronunchié publiquement en jugement à huys ouvers, présent grand 
nombre de peuple pour ce assemblés, le sabmedy dernier jour de janvier, 
l'an mil cincq cens et XLIII1 et ladite exécution faite ledit jour de l’après 
disner. 
Aussy requist ledit de Bargibant avoir saincte terre, quy luy a esté acordé 
par les dessus nommés. 
* 1543. N. S- 
